ངས་བལ་ཡུལ་དུ་ཀྲུང་གོའི་བོད་ལྗོངས་ཞེས་པའི་དུས་དེབ་ཅིག་ལས་ཀརྨ་པ་ལོ་གཞོན་ཞིག་གི་སྐོར་རྩོམ་ཡིག་ཅུང་ཡིད་དབང་འཕྲོགས་པ་ཞིག་བཀླགས་པ་ད་དུང་ཡང་དྲན་སོས།དེ་ནི་ཀརྨ་པས་རྒྱ་ནག་པེ་ཅིན་དུ་འགྲུལ་བཞུད་བྱས་པའི་སྐོར་གྱི་རྩོམ་ཡིག་ཅིག་རེད།མིང་མི་དྲན་ཡང་སྐབས་དེའི་རྒྱལ་ཁབ་ཀྱི་སྲིད་འཛིན་དང་ཐུག་འཕྲད་བྱས་པ་ཞིག་ཡིན་པ་ཡོད།སྐབས་དེར་ཀརྨ་པས་མཐོ་རིམ་དཔོན་རིགས་ཤིག་ལ་འཁྲིས་ཀྱི་ཤེལ་སྒམ་ཆེན་པོའི་ནང་བླུགས་པའི་ཉ་ཆུང་དེ་ཚོའི་སྐོར་ལ།ཉ་འདི་ཚོ་སྐྱིད་པོ་ཡོད་དམ་ཞེས་དྲིས་པར།དཔོན་རིགས་དེས།ཉ་འདི་ཚོར་ཟ་མ་ཡག་ཤོས་སྦྱིན་གྱི་ཡོད་པས་སྐྱིད་པོ་ཡོད་ལུགས་བརྗོད་པའི་ལན་དུ།ཉ་འདི་ཚོ་ཁོ་ཚོ་གང་ནས་ཡོང་བའི་རྒྱ་མཚོ་དང་མཚེའུ་དེ་གའི་ནང་ཕྱིར་གློད་པ་ཡིན་ན་རང་དབང་དང་བདེ་སྐྱིད་དེ་ལས་ཆེ་བ་ཞིག་འཐོབ་རྒྱུ་ཡིན་ལུགས་བརྗོད་འདུགཀརྨ་པའི་སྐད་ཆ་དུམ་བུ་དེ་ཁོ་ནས་ངའི་ཡིད་དབང་འཕྲོགས་སོང་།ཇི་འདྲའི་རླབས་ཆེན་གྱི་སྐྱེས་བུ་ཞིགཇི་འདྲའི་སྙིང་སྟོབས་ཅན་གྱི་བྱིས་པ་ཞིགཇི་འདྲའི་ལྷག་བསམ་ལྡན་པའི་སྤྲུལ་སྐུ་ཞིག